assimilering
        
         (psykologi)
Store norske leksikon,Psykologi,Kognitiv psykologi
Assimilering, betyr at et objekt (person, egenskap) bedømmes mer likt et annet enn det egentlig er, som når alle medlemmer av en gruppe personen ikke selv tilhører oppfattes som «like».
Begrepet er sentralt, men med et noe annet meningsinnhold i Piagets teori om barns kognitive utvikling. Ifølge denne skjer assimileringsprosessen ved at barnet tar opp nye erfaringer og knytter dem til sine tidligere opplevelser. I kulturpsykologi betyr assimilering at en minoritetsgruppe tilpasser seg ved å nedtone egne særtrekk og tilegne seg majoritetens språk og kultur.Assimileringsbegrepet finnes også innen fysiologi, botanikk, språkvitenskap, geologi, sosiologi og sosialantropologi. Les mer i Store norske leksikon kognitiv psykologi